Diari Oficial de la Generalitat Valenciana


Sumari del DOGV 1730, del 24-02-1992 (1992/824055)

RESOLUCIÓ de 2 de gener de 1992, de l'Institut Valencià de la Joventut, per la qual convoca la campanya de temps lliure juvenil en la modalitat d'oferta concertada.
--------------------------------------------------------------------------------------------------------------------------------------------------------------------

### Dades del document

Número de DOGV
:   1730

Data del DOGV
:   24-02-1992

Secció del DOGV
:   ALTRES DISPOSICIONS

Número del document
:   1992/824055


Data del document
:   02-01-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 2 de gener de 1992, de l'Institut Valencià de la Joventut, per la qual convoca la campanya de temps lliure juvenil en la modalitat d'oferta concertada.  
L'article tercer de la Llei de la Generalitat Valenciana 4/1989, de 26 de juny, de l?Institut Valencià de la Joventut, atribueix a aquesta entitat autònoma, entre altres, les funcions d'impulsar la prestació de serveis a la joventut i potenciar el desenvolupament de les activitats de temps lliure juvenil.  
En virtut d'això, i conformement a les funcions que atribueix al Director General de l?IVAJ, l'article 7 de la Llei de la Generalitat Valenciana 4/1989, de 26 de juny, de l?Institut Valencià de la Joventut, resolc:  
Article únic  
Convocar la campanya de temps lliure juvenil en la modalitat d'oferta concertada, d'acord amb les bases que s'inclouen en l'annex.  
DISPOSICIO FINAL  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
València, 2 de gener de 1992. - El Director General de l?IVAJ: Joan Calabuig i Rull.  
ANNEX  
Bases de la convocatòria de la campanya de temps lliure juvenil en la modalitat d'oferta concertada.  
1.Oferta  
L'Institut Valencià de la Joventut ofereix l?ús de les instal·lacions juvenils (campaments, albergs i residències) en les dates i llocs que figuren a continuació:  
Campaments  
 15-29 01-15 16-30 01-15 17-31  
 juny juliol juliol agost agost  
   
 Navalón 534 787 819 300 300  
(Enguera)  
 Costa Bella 200 50 90 200  
(Guardamar)  
 Jaume I 384 030 710 190 350  
(Alcossebre)  
 El Escorial 100 100  
(El Escorial)  
 El Paular  
(Madrid) 50  
 Riopar 55  
(Albacete)  
 Palancares 55  
(Cuenca)  
 Ulzama 55  
(Navarra)  
 Ezcaray 110  
(La Rioja)  
 Covaleda 110  
(Soria)  
Albergues juvenils  
 15-29 01-15 16-30 01-15 17-31  
 juny juliol juliol agost agost  
   
 Argentina 50  
(Benicàssim)  
 Mar i Vent 60 60  
(Piles)  
 Biar 60 60 60 60 60  
(Biar)  
 Viver 90 90 90 90 90  
(Viver)  
 Torre de Alborache 50 50 50 50  
(Alborache)  
 Villanua 55  
(Huesca)  
Residencias juvenils  
 15-29 01-15 16-30 01-15 17-31  
 juny juliol juliol agost agost  
   
 Maestrat 75 75  
(Castelló)  
 Sto. Cristo del Mar 70 70 70  
(Benicarló)  
 NS de Lidón 80 80  
(Castelló)  
 La Florida 009 414 490  
(Alacant)  
2. Beneficiaris  
2.1. Podran sol·licitar l?ús de les instal·lacions que són objecte d'aquesta convocatòria, totes les entitats públiques o privades i associacions juvenils que organitzen activitats de temps lliure juvenil sense intenció de guanys.  
2.2. No podran participar-hi les entitats que tinguen pendent de pagament alguna quantitat corresponent a la campanya 1991.  
3. Serveis que comprén l'oferta concertada  
3.1 En campaments; ús de les instal·lacions, com també del material i dels serveis que s'indiquen a continuació:  
a) Material d'acampada (matalassos, 1 tenda per cada 6 places, 1 tenda model servei per cada 150 places).  
b) Parament de menjador col·lectiu.  
c) Servei d'alimentació (desdejuni, dinar, berenar i sopar).  
d) Serveis de socorrisme en les instal·lacions amb piscina.  
3.2. En albergs i residències; l?ús de les instal·lacions, així com del material i dels serveis que es determinen a continuació:  
a) Material d'allotjament.  
b) Parament complet de menjador.  
c) Servei d'alimentació (desdejuni, dinar, berenar i sopar) i neteja.  
d) Serveis de socorrisme en las instal·lacions amb piscina.  
4. Requisits  
Els grups hauran de complir els següents requisits:  
a) Els responsables o directors dels grups en les instal·lacions hauran de ser majors d'edat i posseir el certificat de director de centre de vacances, animador juvenil o equivalent, expedit por alguna de las escoles d'animació o temps lliure reconegudes per les comunitats autònomes.  
b) Els monitors que formen part de l'equip d'animació hauran de posseir el títol de monitor de centres de vacances o qualsevol altre títol de temps lliure equivalent d'escoles reconegudes per les comunitats autònomes.  
c) Quan l'entitat participant en l'activitat siga un centre escolar i assistesca a la mateixa amb els seus propis professors, no seran d'obligat compliment els apartats a) i b) d'aquesta base.  
d) Serà necessari que tots els assistents superen, almenys, els 7 anys d'edat, excepte per l'Alberg Torre de Alborache i la residència «La Florida», que hauran de tenir complits almenys, 14 anys.  
e) La proporció de monitors respecto al nombre total de participants serà com a mínim d?1 monitor per cada 15 participants, i com a màxim d?1 monitor per cada 6 participants.  
5. Sol·licituds  
5.1. La sol·licitud es formalitzarà en un imprès normalitzat que serà facilitat pels serveis territorials de Cultura i Educació, o en els centres d'Informació, Iniciatives i Reclamacions de la Generalitat Valenciana i es presentarà al servei territorial de la província on radique la instal·lació, o en els centres d'Informació, Iniciatives i Reclamacions de la Generalitat Valenciana, acompanyada d'un avançament del projecte de l'activitat on necessàriament hauran de figurar les dades següents:  
- Edat dels participants  
- Nombre d'acampats per monitor  
- Objectius generales  
- Programa d'activitats  
- Qualsevol altra dada que es considere útil segons el que determina la base sisena, per a la selecció.  
5.2. El termini d'admissió de sol·licituds serà d'un mes a partir de la data de la publicació d'aquesta convocatòria en el Diari Oficial de la Generalitat Valenciana.  
5.3. Quan les sol·licituds no reunesquen els requisits i la documentació exigits en aquesta resolució, es requerirà a l?interessat perquè en el termini de deu dies esmene els defectes, altrament s'arxivarà la sol·licitud sense cap tràmit més.  
5.4. En qualsevol cas, en el nombre de places sol·licitades s'inclouran les corresponents als membres de l'equip d'animació.  
6. Criteris de selecció  
Es tindran en compte els criteris i el barem següents, per a l'adjudicació dels diferents torns:  
a) Que l?entitat sol·licitant siga un ajuntament de la Comunitat Valenciana, 10 punts  
b) Que l?entitat sol·licitant siga una associació juvenil inscrita en el Cens d?associacions Juvenils de la Comunitat Valenciana, 15 punts.  
c) Que el grup participant estiga integrat per joves majors de 14 anys en una proporció superior al 50%, 2 punts.  
d) Que dins del grup participant guarde l'equilibri entre ambdós sexes de manera que el grup menor arribe, com a mínim, al 40% dels participants, 2 punts.  
e) Que l'entitat sol·licitant contemple en l'avançament dels projectes, els aspectes següents:  
- La coeducació i les activitats no sexistes, 2 punts  
- La integració dels joves disminuïts, en la proporció entre el 5% i el 10% dels participants, 5 punts  
- La integració de joves en situació de desigualtat social entre el 5% i el 10% dels participants, 5 punts  
f) Que l'activitat forme part d'un programa integral de joventut, en el cas dels ajuntaments, o en el marc d'una programació anual en el cas de les entitats associatives i associacions juvenils, 2 punts.  
g) Que l?entitat sol·licitant forme part del consell de la joventut (local, provincial, o autonòmic), en el cas que es tracte d'una organització juvenil, 2 punts.  
h) Que l?entitat sol·licitant dispose de centre d'informació juvenil integrat en la xarxa de centres i punts d'informació juvenil de la Comunitat Valenciana, 2 punts.  
i) No haver pogut participar durant les dues darreres convocatòries de la campanya (estiu 1990 i 1991) havent, no obstant això, sol·licitat l'activitat, 5 -punts.  
j) Valoració del projecte d'activitat presentat amb la sol·licitud, un màxim de 4 punts.  
Les entitats sol·licitants acreditaran els apartats que figuren en aquesta base, de la següent manera:  
- Els apartats c), d), i i) amb el projecte d'activitat.  
- L'apartat e) amb el projecte integral elaborat per l'ajuntament o amb el programa anual de l?entitat.  
- L'apartat f) amb el certificat del consell de la joventut corresponent.  
7. Comissió avaluadora  
La comissió d'avaluació per a la valoració de les sol·licituds estarà integrada pels següents membres:  
- El Secretari Tècnic de l?Institut Valencià de la Joventut.  
- El Cap del Servei d'Associacionisme i Centres de Vacances.  
- Els caps dels serveis d'activitats educatives i culturals dels serveis territorials o persones en qui deleguen.  
- Un representant del Consell de la Joventut de la Comunitat Valenciana.  
- Un tècnic de l?Institut Valencià de la Joventut designat pel Director General de l?Institut.   
Els serveis territorials de Cultura i Educació hauran de fer una comunicació escrita, a cada una de les entitats sol·licitants, de la resolució d'adjudicació definitiva del Director General de l?Institut Valencià de la Joventut.  
S. Tarifes  
Els preus que regiran per a campaments i albergs per persona i torn seran els que regule la resolució del Director General de l?IVAJ, actualitzant els preus per a 1992 dels serveis que presta l?institut.  
Cada torn tindrà una durada màxima de 15 dies (14 nits).  
9. Obligacions dels beneficiaris  
Les entitats beneficiaries estaran sotmeses al compliment de les obligacions següents:  
a) Consignar en tot el material imprès que es realitze amb motiu de l'activitat, la Col·laboració de l'Institut Valencià de la Joventut.  
b) Les entitats beneficiàries hauran de constituir els equips d'animació del centre de vacances, com mínim un mes abans, perquè puguen elaborar el projecte d'activitat corresponent.  
c) Lliurar en els serveis territorials de Cultura, Educació i Ciència, on radique la instal·lació concedida, 30 dies abans del començament de l'activitat, la llista de l?equip d'animació, que haurà de posseir els requisits establerts en la base quarta i en els apartats a) i b).  
d) Subscriure el contracte d'ús temporal.  
e) Complir les normes d'ús de les instal·lacions.  
f) Pagar independentment de la tarifa general, els danys o desperfectes que es produesquen en les instal·lacions per mal ús o negligència. A aquest efecte es pagarà la quantitat de 500 pessetes per participant, en concepte de dipòsit al gerent de la instal·lació en el moment d'incorporar-s'hi. Aquesta quantitat serà tornada, si escau, en finalitzar el torn.  
g) Estendre una acta amb el gerent de la instal·lació dels serveis prestats, en la qual es consignarà el nombre d'assistents i el detall dels serveis especials si se n'han prestat.  
L'entitat beneficiària es compromet a pagar les diferències que puguen sorgir de la liquidació final, d'acord amb l'acta, i també els danys i desperfectes que es puguen ocasionar. Si el dipòsit efectuat no los suficient, es consignarà aquest aspecte en l'acta de liquidació definitiva, i l?entitat haurà de sufragar la diferència abans d'abandonar les instal·lacions definitivament.  
h) Complir els requisits que exigeix la normativa vigent en matèria de campaments, albergs i residències.  
10. Procediment de pagament  
10.1. Les entitats beneficiàries rebran de l'Institut Valencià de la Joventut un escrit d'adjudicació provisional i un imprès del contracte d'ús temporal.  
El contracte d'ús temporal degudament emplenat i el justificant del pagament del 15% de la totalitat de l'import en concepte de reserva formal, hauran de trametre's al servei territorial de Cultura i Educació de la província en què radique la instal·lació en un termini màxim de 15 dies comptadors des de la recepció de l'escrit d'adjudicació.  
Una vegada transcorregut aquest termini sense que s'hagen complert aquestes condicions es desestimarà la sol·licitud, i les places s'adjudicaran a un altra de les entitats sol·licitants.  
La reserva formal s'estimarà com a pagament a compte del total del servei. Si el sol·licitant rescindís el contracte unilateralment sense causa justificada i sense la comunicació a l'Institut Valencià de la Joventut, perdrà l'import total de la reserva si realitza la renúncia després del dia 15 de maig.  
El 85% es pagarà en els terminis següents:  
a) Per als torns corresponents als mesos de juny i juliol, fins al dia 30 de maig.  
b) Per als torns corresponents al mes d'agost, fins al dia 30 de juny.  
10.2. Quan el servei territorial de Cultura i Educació corresponent reba el comprovant de pagament del 85% restant, trametrà l'autorització d'ús temporal de la instal·lació a l'entitat beneficiària.  
El representant de l?entitat beneficiària, quan arribe a la instal·lació, presentarà al gerent l'autorització d'ús temporal. Cap participant serà admès en la instal·lació si no ha realitzat aquest tràmit.  
10.3. Les sol·licituds de reducció del nombre de places reservades hauran de realitzar-se, com a mínim, abans de 45 dies de l'inici de l'activitat, a fi de poder oferir encara aquestes places a alguna altra de les entitats sol·licitants.  
Si la sol·licitud de reducció del nombre de places es produeix dins els 45 dies anteriors a l'inici de l'activitat es facturarà pel total de les places inicialment reservades. No obstant això, quan el motiu de la renuncia al torn, total o parcial, obeesca a causes de força major suficientment demostrada, l'Institut Valencià de la Joventut, considerarà la devolució de las quotes abonades.  
Si la capacitat de la instal·lació ho permet, podrà acceptar-se un augment del nombre reservat d'assistents, després de la sol·licitud per escrit, i la diferència es pagarà en el moment oportú.  
10.4. Els pagaments corresponents al 15% i al 85% de la tarifa s'ingressaran en el compte que a aquest efecte facilitarà l'Institut Valencià de la Joventut.  
En els comprovants dels pagaments figurarà el número del contracte, el nom oficial de l'entitat i el de la instal·lació contractada.